העליון דחה את עתירת דיסקונט: בנק הפועלים יכול לפתוח סניף בקניון הראל - כללי - TheMarker
העליון דחה את עתירת דיסקונט: בנק הפועלים יכול לפתוח סניף בקניון הראל
07.06.2006 04:46 עודכן ב: 05.01.2011 20:58
שופט בית המשפט העליון אשר גרוניס דחה בתחילת השבוע את ערעורו של בנק דיסקונט על החלטת בית המשפט המחוזי בירושלים שלא למנוע מקניון הראל במבשרת ציון להשכיר שטח במתחם הקניון לבנק הפועלים.
בנק דיסקונט ביקש למנוע פתיחה של סניף בנק מתחרה בקניון הראל, בטענה שהדבר מנוגד להסכם השכירות שיש לו עם הקניון שלפיו יש לבנק בלעדיות על הפעלת סניף בנק בקניון. השופט גרוניס דחה את טענות בנק דיסקונט תוך שהוא נותן משקל רב לקביעה של הממונה על ההגבלים העסקיים כי הסדר הבלעדיות בין בנק דיסקונט לבין קניון הראל מהווה הסדר כובל.
את הפועלים ייצגו עורכי הדין יואב הירש ומתן מרידור ממשרד צבי אגמון. את הקניון ייצגו עורכי הדין טל אייל-בוגר ורן לוסטיגמן ממשרד פישר בכר חן וול אוריון ושות'. (רע"א (2725/06)
חוזרים לעין הסערה: ישראייר תוציא טיסות נוסעים לסין
בא לברך ויצא מקולל